Sayrevilleini

Sayrevilleini er en utdødd gruppe av biller i gruppen snutebiller (Curculionoidea).

Utseende 
Små til middelsstore biller (ofte 2 – 6 mm), kroppen gjerne mer eller mindre pæreformet, oversiden glatt eller fint hårete, som oftest mørke på farge, ofte med metallglans. Hodet er i midten trukket ut til en snute som vanligvis er lengre, ofte mye lengre, enn resten av hodet. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.

Levevis 
Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem.

Utbredelse i tid og rom
Slekten er kjent fra kritt til eocen-tiden fra lokaliteter i Europa, Nord-Amerika og Sør-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Familien snutebladrullere, Rhynchitidae Gistel, 1856
 Stammen †Sayrevilleini Legalov, 2003
 Slekten †Baltocar Kuschel, 1992 - 5 arter
 Slekten †Orapauletes Legalov, 2009 - én art
 Slekten †Sayrevilleus Gratshev & Zherikhin, 2000 - én art

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om snutebladrullere, s. 378-380.

Eksterne lenker 
 

Biller formelt beskrevet i 2003
Dyr formelt beskrevet av Andrej Aleksandrovich Legalov
Snutebiller
Fossile insekter